
Informasjonsteknologi for lærere I

Høgskolen Stord/Haugesund

Fredag 17.12.99     (6 timer)
Oppgave 1
Operativsystem  (15 %)

Windows 95 er utformet etter en såkalt skrivebordsmetafor.
a) Forklar kort hvordan ”skrivebordet” fungerer, og få med disse begrepene i forklaringa: vindu, mappe, program, dokument, oppgavelinje og snarvei.

b) Windows 95 er også et operativsystem. Forklar kort hvilke hovedoppgaver et operativsystem har, og hva man mener med et grafisk grensesnitt.
Oppgave 2
Tekstbehandling  (15 %)

En digitalt lagret tekst er en endimensjonal, lineær sammensetting av ord. Når man utformer tekster i en moderne tekstbehandler, må man ta hensyn til dette. Spørsmålene a til d er knyttet til tekstutforming:

a) Hva er ombrekking av en tekst?
b) Forklar kort begrepet utskriftsformat.

c) Grei kort ut om hvordan man lager avsnitt i MS-Word, og hvordan et avsnitt kan formateres.

d) En tekst skal være leselig. Forklar kort hva som påvirker ”leseligheten” i en tekst og nevn minst tre sentrale ”kjøreregler” i bruken av typografiske effekter i utforminga av en tekst.
e) Nevn tre ulike filformat som er mye benyttet i moderne tekstbehandling. Grunngi kort hvorfor du nevner akkurat disse formata.
Oppgave 3
Teknologi, nettverk og kommunikasjon  (20%)
a) Forklar kort hvorfor det binære tallsystemet er så velegnet til programmering av datamaskiner. 

b) Hvilke tall representerer bitmønsteret 0011 1101 i titallsystemet og i det hexadesimale tallsystemet?

c) Forklar kort hva en CPU er og hvordan den arbeider.

d) Forklar kort hvordan prosessoren kommuniserer med andre deler av datamaskinen.

e) Gjør kort greie for forskjellen i skrive-, lese- og organiseringsmetode når data blir lagret på diskett og på CD-ROM. 

f) Forklar kort hva seriell og parallell dataoverføring er.
g) Du er nytilsatt lærer ved en skole som ennå ikke har installert lokalt nettverk (LAN). I neste lærerråd skal du holde et kort innlegg der du argumenterer for bruk av et bestemt LAN, og der du kort presenterer alternative nettverkstopologier. Skriv innlegget.

Oppgave 4
Regneark  (15 %)

En 7. klasse skal på klassetur. Turen skal gå med buss til Byen, og det er utviklet et regneark (se side 2) som kalkulerer reiseutgifter (pris) pr. elev. I celleområdet B2:B7 skriver man inn de data som skal være grunnlag for beregning av (gjennomsnitts)pris pr. elev. Reiseutgiftene til lærerne skal fordeles på elevene. Skolen gir et tilskudd på 1000 kr, og når mer enn 10 personer reiser sammen, gir busselskapet grupperabatt (20 %). I D10 er det lagt inn en formel som ”vurderer” prisen: Viss prisen pr. elev er over 50 kr, skal teksten ”som er for dyrt” skrives i D10, ellers skal teksten ”som er akseptabelt” skrives.

Klassetur
Bussbillett voksen (en vei) 150 kr
Bussbillett barn (en vei) 80 kr
Pameldte elever (barn) 23

Pameldte leerere (voksne) 6

Rabatt (mer enn 10 reisende): 20 %
Tilskudd fra skolen 1000 kr
Total kostnad tur/retur 2192 kr

Gjennomsnittspris pr. elev. | 61,83 kr som er for dyrt





a) Skriv formlene som skal ligge i cellene B9, B10 og D10.

b) Hvilke celler ville normalt være åpne for innskriving av data i dette regnearket, og hvordan fungerer låsing av celler i MS Excel? Forklar kort.

c) Forklar kort begrepet autokopiering og hvilke konsekvenser bruk av slik kopiering kan få om man ikke kjenner til bruken av relativ og absolutt adressering. 


Oppgave 5 

Database  (25 %)

Problembaserte arbeidsmåter og prosjektarbeid er aktuelle tema i skolen i dag. Læreren har gjerne rollen som veileder når eleven arbeider. En større ungdomsskole ønsker seg et informasjonssystem som gir oversikt over alle individuelle prosjekt(arbeid) på skolen. Av ressurshensyn kan det ved denne skolen ikke benyttes mer enn en veileder på hvert prosjekt. En modell av informasjonssystemet skal bygge på disse entitetstypene:

a) Ta utgangspunkt i entitetstypene i figuren over og fullfør den konseptuelle modellen over dette informasjonssystemet (databasen). Modellen skal vise relasjoner og attributter.

b) Grei kort ut om hvilken funksjon ulike nøkler har i en relasjonsdatabase.

c) Grei kort ut om de verktøy som er tilgjengelige i MS Access når det gjelder utforming og bruk av et informasjonssystem. Få med begreper som skjema, spørring og rapport.
d) Det finnes en relasjonstype som ikke kan implementeres direkte i MS Access. Forklar kort hvilken relasjonstype dette er, hvordan man løser dette problemet og hva denne løsningen kalles.
 

Oppgave 6

Konfiguering og kravspesifikasjon  (10 %)

I høst inngikk KUF en rammeavtale om overføring av nyere brukte datamaskiner til skoleverket. 

Nasjonalt læremiddelsenter, som skal være forhandler på vegne av utdanningssektoren, melder at de brukte datamaskinene minst må oppfylle følgende minimumskonfigurasjon: Pentium 90/100, 16 Mb RAM, 500 Mb platelager, tastatur, mus, nettverkskort, SVGA skjermkort og skjerm.

a) Forklar og vurdér denne minimumskonfigurasjonen, og skriv en kort kommentar til ordninga med gjenbruk av brukte datamaskiner i skolen.

Når man arbeider på Internett kan en slik melding komme opp på skjermen:

b) Ta utgangspunkt i meldinga i figuren over og forklar kort hva en Plug-in er.

